text: Els camions dels Bombers de Palma apareixen amb pintades contra la gestió de Pastor i Jhardi
  18 abril 2021 10:02
  Els camions dels Bombers de Palma han aparegut aquest dilluns al matí amb diverses pintades en contra de la gestió de la regidora de Seguretat Ciutadana, Angélica Pastor i la de Funció Pública, Aurora Jhardi.
  Entre d'altres missatges, es poden llegir frases com "Jhardi de les mentides", "incompetent", "¿Angelika o Dimoni?"; "Angelika, inseguretat ciutadana"; "Palma insegura", "Angélica dimissió" o les paraules "conveni" i "instal·lacions" escrites en vermell i ratllades amb creus negres.
  Les reivindicacions, que se sumen a la concentració de bombers que hi va haver en l'últim plenari de Cort en la qual es van despullar i van exhibir missatges reivindicatius, estan relacionades amb el malestar que hi ha dins d'aquest sector per les seves condicions laborals.